Marine Speakers (RMS Power Handling: 56 - 75�watts, Peak Power Handling: 101 - 200�watts, Impedance (Per Voice Coil): 4�ohms) | Marine Audio & Video at Sonic Electronix
$25–$400	Items in range: 24 Oscar het nie badkamer, Krejcir nie DSTV nie – praag.co.za — 20 jaar jonk!
Oscar het nie badkamer, Krejcir nie DSTV nie
Die departement van Korrektiewe Dienste het berigte ontken dat die Paralimpiese atleet, Oscar Pistorius ‘n spesiale badkamer gaan kry.
Die departement van korrektiewe dienste het Sondag ontken dat daar ŉ spesiale badkamer vir Pistorius gebou word in die Kgosi Mampuru-gevangenis in Pretoria.
“Die beplanning en bou van die badkamer en ander algemene instandhouding deur RC Civils-kontrakteurs het ŉ lang tyd gelede al begin,” het Manelisi Wolela, woordvoerder van die departement, gesê.
“Dit is deel van ŉ drie jaar herstel- en instandhoudingsprogram en was veronderstel om al op 31 Mei 2014 klaar te wees – maande voor Oscar skuldig bevind is.”
Volgens Wolela maak Pistorius van ŉ gemeenskaplike badkamer gebruik. City Press het Sondag berig dat die tronkowerhede alles in hulle mag doen om te verseker dat Pistorius goed versorg word terwyl hy in die tronk is.
City Press het ook berig dat Pistorius na die tronk se B-seksie naby die hospitaalvleuel geskuif is. Die Tsjeggiese voortvlugtige Radovan Krejcir is glo een van Pistorius se bure. Volgens die berig het Krejcir glo sy eie televisie met DSTV in sy sel.
Die owerhede het dit ontken.
Pistorius is van sy vorige sel in die EF-seksie verskuif nadat die selle oorstroom het. Dit was glo die werk van Etienne Kabila, wat verhoorafwagtend is nadat hy glo sy halfbroer pres. Joseph Kabila van die DRK probeer omverwerp het.
Die Nasionale Vervolgingsgesag het verlede week sy aansoek om verlof tot appèl ingedien teen Pistorius se skuldigbevinding en vonnis.
Pistorius se regspan het aangedui dat hulle die aansoek gaan teenstaan.
Skrywer praagGepubliseer op 10 November 2014 Kategorieë UncategorizedSleutelwoord dstv, Kgosi Mampuru-gevangenis, moord, Oscar Pistorius, strafbare manslag, tronk
Vorige Vorige artikel: Van Nkandla na spioenasiebande
Volgende Volgende artikel: Geweld breek uit by Jeugliga-verkiesingskonferensie